## Örömhír

**A 62. zsoltár válasza:**

Hozzád vágyódik szívem, \* én Uram, Istenem.

**Evangélium (Mt 16,21-27)**

Abban az időben: Jézus többször felhívta tanítványai figyelmét arra, hogy neki Jeruzsálembe kell mennie, sokat kell szenvednie a vénektől, főpapoktól és az írástudóktól, megölik, de a harmadik napon feltámad a halálból. Erre Péter félrevonta őt, és óva intette: „Isten ments, Uram! Ez nem történhet veled!” Mire ő Péterhez fordult: „Távozz tőlem, sátán! Botránkoztatsz, mert nem az Isten ügyére van gondod, hanem az emberekére!” Azután így szólt tanítványaihoz: „Ha valaki követni akar engem, tagadja meg magát, vegye föl keresztjét és kövessen. Mert mindaz, aki meg akarja menteni életét, elveszíti azt; és aki énértem elveszíti életét, megtalálja azt. Mert mit használ az embernek, ha az egész világot megnyeri is, de a lelke kárt szenved? Mit is adhatna az ember cserébe saját lelkéért? Az Emberfia pedig el fog jönni Atyjának dicsőségében, angyalai kíséretében, és megfizet mindenkinek tettei szerint.”

|  |  |  |
| --- | --- | --- |
| **Szent Imre templom jövő heti miserendje** | | |
| Hétfő | 8.00 Nincs szándék (Somlai József atya) | |
| Kedd | 8.00 +Antal (Dózsa István atya) | |
| Szerda | 8.00 Nincs szándék (Visnyei László atya) | |
| Csütörtök | 8.00 Nincs szándék (Visnyei László atya) | |
| Péntek | 8.00 Nincs szándék (Visnyei László atya) | |
| Szombat | 8.00 Nincs szándék (Schrőder Gyula atya) | |
| Vasárnap | 8.00 Nincs szándék (Somlai József atya)  17.00 Családi szentmise (Ugrits Tamás atya) | |
|  |  | |
| **Bazilika jövő heti miserendje** | | |
| Hétfő | 18.00 Nincs szándék (Püspök atya) | |
| Kedd | 18.00 Nincs szándék (Visnyei László atya) | |
| Szerda | 18.00 Rózsafüzér társulat élő és elhunyt tagjaiért (Visnyei László atya) | |
| Csütörtök | Nincs (Almássy-telepen van elsőcsütörtöki szentmise 18 órától) | |
| Péntek | 18.00 +Szülőkért és +Férjért (Dózsa István atya) | |
| Szombat | 18.00 Nincs szándék (Visnyei László atya) | |
| Vasárnap | 7.30 Nincs szándék (Suló Lajos atya)  9.00 Nincs szándék (Visnyei László atya)  10.30 Nincs szándék (Visnyei László atya)  18.00 Nincs szándék (Dózsa István atya) | |
|  |  | |
| **Hosszú temetői kápolna jövő heti miserendje** | | |
| Vasárnap | 7.30 Nincs szándék (Horváth Imre atya) | |
|  |  | |
| **Szemináriumi templom jövő heti miserendje** | | |
| Hétköznap | | 7.00 és 9.00 |
| Szombat | | 7.00; 9.00 és 18.00 |
| Vasárnap | | 7.00 és 9.00 |

*„Nincs szándék” jelzésű szentmiséknél még szabadon kérhető imaszándék.*

## Hirdetések

* A héten elkezdődnek a hittanórák az iskolákban, köszön­jük a szülőknek, hogy támogatták gyermekeik katolikus hitok­tatásra való jelentkezését.
* Szerdán a bazilikai esti szentmisét követően a rózsafüzér-társulat részére titokcsere lesz.
* Csütörtökön 18 órakor az Almássy-telepi templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra.
* Pénteken, szeptember 8-án, Kisboldogasszony ünnepén a reggel 7 órai szentmisétől másnap reggel 7 órai szentmiséig folyamatos szentségimádás lesz a Vízivárosi Jézus Szíve Templomban. Várjuk és buzdítjuk a kedves híveket, hogy kapcsolódjanak be az folyamatos szentségimádásba.
* Egyházmegyén kiemelt búcsújáró helyének, a bodajki zarándokhelynek idei nagybúcsúja jövő hétvégén, szeptember 9-én és 10-én lesz.   
  A részletes program:  
  SZOMBAT  
  17.00 Búcsúi megnyitó  
  17.30 Keresztút a kálvárián  
  19.00 Szentmise és körment  
  21.00 Szentségimádás  
  24.00 Szentmise és virrasztás  
  VASÁRNAP  
  06.00 Szentmise  
  08.00 Szentmise  
  10.30 Ünnepi szentmise melyet Spányi Antal megyéspüspök atya mutat be  
  15.00 Keresztút  
  17.00 Záró szentmise  
  Külön figyelmébe ajánljuk a vasárnapi búcsúi szentmisét azoknak a családoknak, akiknél az idei évben volt gyermekük elsőáldozó. Hagyományosan ezen a szentmisén adnak hálát az egyházmegye családjai az elsőáldozásban kapott kegyelmekért.

Plébániánk külön buszt is szervezett az elsőáldozók és családjaik részére. Indulás 9 órakor a plázával szembeni murvás parkolótól. Érkezés ugyanide 15 órára. Jelent­ke­zni Harmati-Oravecz Andrea hitoktató­nál lehet a 30/826-63-07 vagy vecza82@gmail.com elérhetőségeken**.**

* Idén is indul gyalogos zarándokcsoport a bodajki búcsúra. Indulás Székesfehérvárról az iszkai elágazástól (Kertész csárda elől) szeptember 9-én 11 órakor. Az indulóponton kívül csatlakozni lehet még 12.30-kor Iszkaszentgyörgyön, 13.30-kor Kincsesbá-nyán és 15.15-kor Fehérvár­csurgón. További információk: 0630/265-63-66 és 0630/282-86-67 telefonszámokon.
* Plébániáink tanévkezdő szentmiséje szeptember 24-én lesz. A bazilikában 9 órakor, a vízivárosi templomban 10 órakor kezdődik. Minden diákot szeretettel hívunk és várunk!
* Várjuk azoknak a felnőtteknek a jelentkezését, akik a keresztség, elsőáldozás vagy bérmálkozás szentségében szeretnének részesülni. A rövidesen induló csoportról további információt Harmati-Oravecz Andrea hitoktatótól lehet kérni a 30/826-63-07 vagy vecza82@gmail.com elérhetőségeken.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27