## Örömhír

**A zsoltár válasza:**

Szent Fiadat, Boldogasszony, kérd e népért!

**Evangélium (Lk 1,26-28)**

Abban az időben: Isten elküldte Gábor angyalt Galilea Názáret nevű városába egy szűzhöz, aki jegyese volt egy férfinak, a Dávid házából való Józsefnek. A szűz neve Mária volt. Az angyal belépett hozzá és így szólt: „Üdvöz légy, kegyelemmel teljes! Az Úr veled van! Áldottabb vagy te minden asszonynál!”

## Miserend

**Bazilika**hétköznap18.00 órakor (Ezen a héten kedden nem lesz esti szentmise, mert a vasútvidéki templomban 17 órakor kezdődik a „Prohászka-mise”)  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Közösségekeink, csoportjaink

**Ministránsok:** vasárnaponként a 9 órai szentmise után. Vezeti Visnyei László káplán atya. **Ifjúság:** Péntekenként 19.00 órakor a klubhelyiségben. Vezeti: Bak Ádám diakónus atya.  
**Katekumenek:** Minden második vasárnapon 19.00 órakor a klubhelyiségben. Vezeti Visnyei László káplán atya és Harmati-Oravecz Andrea hitoktató.  
**Rózsafüzér-társulat:** Minden hónap első szerdáján 18.00-kor a bazilikában.  
**Karitász:** Minden hónap második csütörtökén 18.30-kor a plébánián.  
Csoportjaink, közösségeink nyitottak, szeretettel várunk mindenkit. További információk a lap alján található elérhetőségeken kérhetők.

## A Szent István Művelődési Ház heti előadásai

* kedd 17.30 – Dr. Fábry Kornél atya előadása: „Legyetek tehát irgalmasok” címmel.

## Hirdetések

* Ma este 18 órakor Magyarok Nagyasszonya ünnepén, a székesfehérvári öreghegyi templomban tart szentmisét Spányi Antal megyés püspök atya.
* Október hónapban a bazilikában, az esti szentmisék előtt 17.30-tól közösen imádkozzuk a rózsafüzért. A hétköznapi szentmisék után pedig litániát is imádkozunk.
* Kedden, október 10-én emlékezünk Prohászka Ottokár püspök születésének 159. évfordulójára, amire a következő rendezvényekkel emlékezünk:  
  15 órakor a Székesfehérvári Egyházmegyei Múzeumban (8000 Székesfehérvár, Városház tér 4.) a felújított „Prohászka - Püspök az emberért” című kiállítás megnyitására kerül sor.  
  16 órakor a Prohászka-templomban Kocsis Katalin előadása „A Prohászka-egyházközség kialakulása” címmel.  
  17 órakor emlékmise a Prohászka templomban.  
  Püspök atya szeretettel hívja a város híveit és papságát a megemlékezésre. Külön szeretettel várja püspök atya a Prohászka imaszövetség tagjait, akik a szentéletű püspök példájára a magyar egyházban új papi és szerzetesi hivatások születéséért imádkoznak. A szentmise után a templom előterében, a Prohászka Imaszövetség tagjai átvehetik a Szent Gellért Kiadó által megjelentett úgynevezett Napi kalauzt, Prohászka püspök idézeteivel, a 2018-as ajándék zsebnaptárat, valamint lehetőség lesz kedvezményes könyvvásárlásra is. A Prohászka Imaszövetségbe új tagok jelentkezésére is számítanak, jelentkezési lapok a helyszínen találhatók.  
  Keddi napon a bazilikában nem lesz esti szentmise!
* Csütörtökön az esti szentmise után a karitászcsoport részére lesz megbeszélés plébánián. Szeretettel várjuk a karitásztagokat.
* A vízivárosi Jézus Szíve templomban 24 órás szentségimádás lesz október 13. reggeltől (reggel 7 órai szentmisétől) október 14. reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be az örökimádásba.
* Alsószentivánon, október 13-án, pénteken 9 órakor a Fatimai jelenések 100. évfordulóján, a fatimai Szűz első hazai kegyhelyén Spányi Antal megyés püspök atya tart ünnepi szentmisét, amelyben megáldja a felújított kegyhelyet és áldásban részesíti a zarándok nagyszülőket. A főpásztor minden évben erre a napra hívja az időseket közös imára a fiatalokért és mindazokért, akik rászorulnak imájukra.
* Október 14-én, szombaton 10 órától tartja jubileumi ünnepségét, Székesfehérvári Egyházmegyei Karitász, az Alba-Caritas Hungarica Alapítvány. A székesfehérvári Szent Imre templomban 10 órai kezdettel koncelebrált, hálaadó szentmisét tart Spányi Antal megyés püspök atya, karitász-elnök. Ezt követi a jubileumi konferencia a Szent István Hitoktatási és Művelődési Házban. Kérjük a plébániai karitászcsoport tagjait, hogy kapcsolódjanak bele az ünnepségbe.
* Október 22-én, vasárnap 9 órakor a bazilika oldalfalánál található keresztnél, püspök atya vezetésével ünnepi megemlékezést tartunk az 56-os forradalom és szabadságharc áldozatairól. Kérjük a 9 órai szentmisére érkezőket, hogy közösen vegyünk részt az ünnepségen, majd azt követően vonuljunk a templomba, ahol – néhány perces késéssel – de a szokott módon kezdődik a szentmise.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27