## Örömhír

**A zsoltár válasza:** Lelkem ujjongva hirdeti Istenemnek dicsőségét.

**Evangélium (Jn 1,6-28)**

Abban az időben: Föllépett egy ember: az Isten küldte, és János volt a neve. Azért jött, hogy tanúságot tegyen, tanúságot a világosságról, hogy mindenki higgyen általa. Nem ő volt a világosság, hanem (azért jött, hogy) tanúságot tegyen a világosságról. János így tett tanúságot: A zsidók papokat és levitákat küldtek hozzá Jeruzsálemből, hogy megkérdezzék őt: „Ki vagy te?” Erre megvallotta, nem tagadta, hanem megvallotta: „Nem én vagyok a Messiás.” Ezért megkérdezték tőle: „Hát akkor? Talán Illés vagy?” „Nem vagyok” – felelte. „A próféta vagy?” Erre is nemmel válaszolt. Azt mondták tehát neki: „Akkor ki vagy? Mert választ kell vinnünk azoknak, akik küldtek minket. Mit mondasz magadról?” Ezt felelte: „A pusztában kiáltó hangja vagyok: Egyengessétek az Úr útját”, amint Izajás próféta mondta. A küldöttek a farizeusoktól jöttek, ezért megkérdezték: „Miért keresztelsz hát, ha nem te vagy a Messiás, sem Illés, sem pedig a próféta?” János így válaszolt: „Én csak vízzel keresztelek. De köztetek áll az, akit nem ismertek, aki utánam jön, s akinek még a saruszíját sem vagyok méltó megoldani.” Ez Betániában történt, a Jordánon túl, ahol János tartózkodott és keresztelt.

## Hirdetések

* Ma, ádvent 3. vasárnapján 17.00 órakor a Prohászka-emléktemplomban Spányi Antal megyés püspök atya koncelebrált szentmise keretében emlékezik meg Kaszap István halálának 82. évfordulójáról. A szentmise után Kaszap István sírjához vonulunk, és imádkozunk mielőbbi boldoggá avatásáért. Ezen a vasárnapon sem a Szent Imre templomban, sem a bazilikában nem lesz esti szentmise. Kérjük a kedves híveket, hogy valamennyiben püspöki szentmisén vegyünk részt.
* Az Alba Regia Szimfonikus Zenekar karácsonyi koncertje lesz a bazilikában ma este, december 17-én 19.30-kor. Belépés díjtalan, szeretettel várnak minden érdeklődőt.
* „Tárjátok ki szíveteket” mottóval idén is elindult a Katolikus Karitász ádventi segélyakciója, amihez plébániánk is örömmel csatlakozott. Köszönjük a felajánlott tartós élelmiszereket és adományokat. A karitász csoport tagjai a héten eljuttatják rászoruló családokhoz. Külön köszönjük a gyerekeknek a felajánlott játékokat!
* Ádventben a bazilikában reggel 6 órakor ”Roráte”, hajnali szentmisét imádkozunk.
* A Püspöki Palota kertjébe idén is várják mindazokat, akik szeretnének csendes, békés, imádságban eltöltött karácsonyi készülődést. A látogatás során igényes kézműves tárgyakat is lehet vásárolni ajándékba vagy jótékonysági céllal. Ádvent szombatjain és vasárnapjain 10-19 óra között, hétköznapokon 13-19 óra között várják a látogatókat.

## Elhunyt Lauber Benedek atya

A székesfehérvári püspök az egyházmegye papsága és a rokonság nevében is tudatja, hogy LAUBER BENEDEK kanonok, c. prépost, ny. plébános életének 86., pappá szentelésének 61. évében, 2017. december 10-én elhunyt az Úrban. Paptestvérün­ket, aki 1932. szeptember 5-én született Rákospalotán, 1957. június 19-én szentelték pappá Székesfehérváron. Papi szolgála­tát káplánként kezdte Pilisvörösváron 1957-58 között, majd ugyanitt hitoktató volt 1958-62 között. Püspöki szertartó és irodai jegyző volt 1962-67 között. Plébánosként teljesített szolgálatot Rácalmáson 1967-ben, Pilisborosjenőn 1967-77, Csepel-Belvá­ros­ban 1977-92, Székesfehérvár-Felsővárosban 1992-2007 között. 2007-ben nyugállományban vonult, és utolsó éveit az Orszá­gos Papi Otthonban töltötte. **Paptestvérünk lelki üdvös­ségéért gyászmisét mutatunk be 2017. december 19-én (kedd) 17 órakor a Székesfehérvár-Felsővárosi plébániatemp­lom­ban.** Földi maradványait 2017. december 20-án (szerda) a Pilisbo­rosjenői plébániatemplomban 12 órakor kezdődő gyászmise után a helyi temetőben 13 órakor helyezzük örök nyugalomra.

## Templomaink karácsonyi és ünnepi miserendje

**December 24 Ádvent 4. vasárnapja**

07.00 – szentmise a szemináriumi templomban

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

09.00 – szentmise a szemináriumi templomban

10.30 – szentmise a bazilikában

**December 24 Szenteste**

15.00 – Pásztorjáték a bazilikában

16.00 – Pásztorjáték a vízivárosi templomban

24.00 – Éjféli szentmise a bazilikában

**December 25-26 (Karácsony)**

07.00 – szentmise a szemináriumi templomban

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

09.00 – szentmise a szemináriumi templomban

10.30 – szentmise a bazilikában

17.00 – szentmise a Szent Imre templomban (csak 25-én!)

18.00 – szentmise a bazilikában

**December 31 (Szentcsalád vasárnapja)**

07.00 – szentmise a szemináriumi templomban

07.30 – szentmise a bazilikában (családok megáldása)

08.00 – szentmise a Szent Imre templomban

09.00 – szentmise a bazilikában (családok megáldása)

09.00 – szentmise a szemináriumi templomban

10.30 – szentmise a bazilikában (családok megáldása)

17.00 – szentmise a Szent Imre templomban

17.00 – szentmise a szemináriumi templomban

18.00 – szentmise a bazilikában (családok megáldása és év végi hálaadás)

**Január 1 (Újév napja)**

07.00 – szentmise a szemináriumi templomban

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

09.00 – szentmise a szemináriumi templomban

10.30 – szentmise a bazilikában

17.00 – szentmise a Szent Imre templomban

18.00 – szentmise a bazilikában

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27