## Örömhír

**A 65. zsoltár válasza:** Légy áldott, Szent István király!

**Evangélium (Mt 7,24-29)**

Abban az időben Jézus így szólt tanítványaihoz: Mindaz, aki meghallgatja szavaimat és szerintük cselekszik, ahhoz az okos emberhez hasonlít, aki a házát sziklára építette. Szakadt a zápor, ömlött az ár, süvített a szél, és nekizúdult a háznak, de az nem dőlt össze, mert sziklára épült. Aki viszont hallgatja szavaimat, de nem követi azokat, ahhoz az ostoba emberhez hasonlít, aki a házát homokra építette. Szakadt a zápor, ömlött az ár, süvített a szél, nekizúdult a háznak, az összedőlt, és nagy romhalmaz lett belőle. Ezzel Jézus befejezte beszédét. A nép elragadtatással hallgatta tanítását, mert úgy tanított, mint akinek hatalma van, nem úgy, mint az

írástudók.

|  |  |
| --- | --- |
| **Szent Imre templom heti miserendje** | |
| Hétfő | 8.00 Nincs szándék (Somlai József atya) |
| Kedd | 8.00 Nincs szándék (Visnyei László atya) |
| Szerda | 8.00 Nincs szándék (Visnyei László atya) |
| Csütörtök | 8.00 Nincs szándék (Visnyei László atya) |
| Péntek | 8.00 Nincs szándék (Visnyei László atya) |
| Szombat | 8.00 Elhunytakért (Visnyei László atya) |
| Vasárnap | 8.00 Nincs szándék (Somlai József atya)  17.00 Családi szentmise (Ugrits Tamás atya) |

|  |  |
| --- | --- |
| **Bazilika heti miserendje** | |
| Hétfő | 18.00 Nincs szándék (Püspök atya) |
| Kedd | 18.00 Ünnepi szentmise (Dózsa István atya) |
| Szerda | 18.00 Nincs szándék (Visnyei László atya) |
| Csütörtök | 18.00 Nincs szándék (Dózsa István atya) |
| Péntek | 18.00 +Rostási és +Török család (Dózsa István atya) |
| Szombat | 18.00 + László (Visnyei László atya) |
| Vasárnap | 7.30 Nincs szándék (Suló Lajos atya)  9.00 Nincs szándék (Visnyei László atya)  10.30 Ad intencio Ordinis (Dózsa István atya)  18.00 Nincs szándék (Dózsa István atya) |

|  |  |
| --- | --- |
| **Hosszú temetői kápolna heti miserendje** | |
| Vasárnap | 7.30 Nincs szándék (Horváth Imre atya) |

*„Nincs szándék” jelzésű szentmiséknél még szabadon kérhető imaszándék.*

## Hirdetések

* Várjuk azon idősek jelentkezését, akik betegségük, vagy idős koruk miatt nem tudnak templomba járni, de igényelnék, hogy időnként szentgyónáshoz, szentáldozáshoz járulhassa­nak. Jelentkezni a plébánia telefonszámán lehet: (06-22) 315-114
* Nyári szabadság miatt csütörtökön a plébániahivatal zárva tart.
* Csütörtökön a bodajki búcsújáróhelyre zarándokolnak a székesfehérvári egyházmegye papjai, ahová a hagyomány szerint Szent István király és Imre herceg együtt jártak imádkozni. A 13. alkalommal megrendezett közös lelkigyakorlat célja a papi lelkiség elmélyítése, a papságért, illetve a papi hivatásokért való imádság. A találkozó központi témája: A papi élet és a papi szolgálat XXI. századi kérdései. Kérjük a híveket, hogy kísérjék lelki napunkat imáikkal, mi is megemlékezünk a szentmisében a hívekről.
* Idén is indul gyalogos zarándokcsoport a bodajki búcsúra. Indulás Székesfehérvárról az iszkai elágazástól (Kertész csárda elől) szeptember 9-én 11 órakor. Az indulóponton kívül csatlakozni lehet még 12.30-kor Iszkaszentgyörgyön, 13.30-kor Kincsesbányán és 15.15-kor Fehérvárcsurgón. További információk: 0630/265-63-66 és 0630/282-86-67 telefonszámokon.

## Ima a XXI. század elején a keresztényekért

Istenünk, értünk szenvedő Szent Fiad így tanított minket: „Boldogok vagytok, ha miattam gyaláznak és üldöznek benneteket, és hazudozva minden rosszat rátok fognak. Örüljetek és ujjongjatok, mert

nagy lesz a mennyben jutalmatok”. Kérünk, emlékezz meg keresztény testvéreinkről, akik Irakban, vagy bárhol a világban Nevedért üldözést szenvednek. Adj nekik erőt a megpróbáltatá­sokban, vigasztalást a szorongattatásban és békét hitük megvallásához. Kérünk, add meg üldözött testvéreinknek, hogy tanúságtételükben szilárdan kitartsanak, és folytonos békében élhessenek. Istenünk, Te azt is tudod mennyi megpróbáltatás éri nemzetünket: erkölcsi, szellemi és anyagi téren egyaránt. Kérünk, adj megtérést a népünknek, erőt a nehézségek elviseléséhez, hűséget keresztény gyökereinkhez. Add, hogy békében és felebaráti szeretetben élhessünk egymással és a körülöttünk élő népekkel, Krisztus, a mi Urunk által.

Szűz Mária, Béke Királynéja, könyörögj érettünk!

Üdvözlégy Mária... Ámen.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27