## Örömhír

**A 22. zsoltár válasza:** Otthonom lesz az Isten háza \* mindörökké szünet nélkül.

**Válaszos ének:** Íme, mily jó és mily gyönyörűséges a testvéreknek együtt lakozni.

**Evangélium (Mt 22,1-14)**

Abban az időben: Jézus ismét példabeszédekben szólt a főpapokhoz és a nép véneihez: A mennyek országa olyan, mint amikor egy király menyegzőt rendezett a fiának. Elküldte szolgáit, hogy szóljanak a meghívottaknak, jöjjenek a menyegzőre. Ők azonban nem akartak jönni. Erre más szolgákat küldött: „Mondjátok meg a meghívottaknak: Íme, a lakomát elkészítettem. Ökreim és hizlalt állataim leöltem. Minden készen áll, jöjjetek a menyegzőre!” De azok mindezzel mit sem törődve szétszéledtek: az egyik a földjére ment, a másik az üzlete után nézett. A többiek pedig a szolgáknak estek: összeverték, sőt meg is ölték őket. A király nagy haragra lobbant. Elküldte seregeit, és felkoncoltatta a gyilkosokat, városukat pedig felégette. Azután így szólt a szolgákhoz: „A menyegző kész, de a meghívottak nem voltak rá méltók. Menjetek hát ki az útkereszteződésekre, és akit csak találtok, hívjátok el a menyegzőre!” A szolgák kimentek az utakra és összeszedtek mindenkit, akit csak találtak, gonoszokat és jókat egyaránt. A lakodalmas ház megtelt vendégekkel. Amikor a király bejött, hogy megszemlélje a vendégeket, meglátott köztük egy embert, aki nem volt menyegzős ruhába öltözve. Megszólította: „Barátom, hogy jöhettél be ide, ha nincs menyegzős ruhád?” De az csak hallgatott. Erre a király megparancsolta a szolgáknak: „Kezét-lábát kötözzétek meg, és dobjátok ki a külső sötétségre! Ott sírás lesz és fogcsikorgatás!” Sokan vannak a meghívottak, de kevesen a választottak!

## Miserend

**Bazilika**hétköznap18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## A Szent István Művelődési Ház heti előadásai

Október 19-én, csütörtökön 17.30-kor Dr. Terdik Szilveszter művészettörténész, régész tart előadást „Ikonfestészet és katolicizmus” címmel.

## Hirdetések

* Október hónapban a bazilikában, az esti szentmisék előtt 17.30-tól közösen imádkozzuk a rózsafüzért. A hétköznapi szentmisék után pedig litániát is imádkozunk.
* Október 20-án, pénteken 16 órakor a Katolikus Kultúra Napjai rendezvény keretében „Szent László emlékek Székesfehérváron” címmel sétát tartanak a történelmi belvárosban Smohay András vezetésével. Útvonal: Prohászka-liget, Nemzeti Emlékhely, Szent Imre-templom, Szent István király-székesegyház.
* Október 20-án, pénteken 17.30-kor a Katolikus Kultúra Napjai rendezvény keretében Mózessy Gergely püspöki gyűjteményigazgató „Prohászka Szent László képe” címmel tart előadást a Vasútvidéki Prohászka Emléktemplomban.
* Október 22-én, vasárnap 9 órakor a bazilika oldalfalánál található keresztnél, püspök atya vezetésével ünnepi megemlékezést tartunk az 56-os forradalom és szabadságharc áldozatairól. Kérjük a 9 órai szentmisére érkezőket, hogy közösen vegyünk részt az ünnepségen, majd azt követően vonuljunk a templomba, ahol – néhány perces késéssel – de a szokott módon kezdődik a szentmise.
* Jövő vasárnap a katolikus missziókért imádkozunk és a perselyadományt is erre a célra ajánljuk fel. Köszönjük adományaikat!

## A rózsafüzér imádkozása

A rózsafüzér az ismétlődő imádság legkedveltebb formája, melynek végzésével bárki megteheti, amit az Úr Krisztus mondott: "szüntelenül kell imádkozni és nem szabad belefáradni" (Lk 18,1; vö. 21,36). A rózsafüzérben a Miatyánk közbeikta­tásával 20-szor 10 Üdvözlégyet imádkozunk, s a tizedekhez hozzákapcsoljuk megváltónk Jézus Krisztus földi életének misztériumát. A 4x5 tizedes rózsafüzér sorrendje: örvendetes, világosság, fájdalmas és dicsőséges rózsafüzér.

Egyénileg mondva a személyes lelki élet, közösségben imádkozva a közösségek fontos összetartója és építője.

Elnevezése egy 15. századi legendából származik, mely szerint egy Máriát igen tisztelő léleknek az volt a szokása, hogy rózsából koszorút kötött és ezzel díszítette a Szűzanya szobrát. Egy napon látomásában azt a figyelmeztetést kapta, hogy van más "rózsako­szorú" is, amelynek jobban örül a Szűzanya: 50 Üdvözlégy elmondása, mert az imádság rózsává lesz az Istenanya kezében, aki ezekből a legszebb rózsakoszorút fonja magának. Innen a rózsafüzér elnevezés. Mi magyarok a rózsafüzért legtöbbször szentolvasónak mondjuk, mely az Üdvözlégyek számlálására "olvasására" utal.

A Rózsafüzér Társulat a legelterjedtebb testvérület az egész Egyházban. Alapítójának Szt Domonkost tartják, aki 1211-ben Toulouse-ban szervezte meg az első Rózsafüzér Társulatnak tekinthető társulatot. Célja tagjainak a rózsafüzér imádkozá­sával való megszentelése. Tagja lehet minden katolikus keresztény. A tagok vállalják, hogy naponta egyszer elimád­koznak egy tized rózsafüzért.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27