## Örömhír

**A 130. zsoltár válasza:** Őrizd meg lelkemet \* a te békédben, Uram.

**Válaszos ének:** Befogadtuk Isten, irgalmasságodat templomodnak bensejében.

**Evangélium (Mt 22,34-40)**

Abban az időben Jézus így beszélt a tömeghez és a tanítványokhoz: „Mózes tanítószékében az írástudók és a farizeusok ülnek Tegyetek meg és tartsatok meg ezért mindent, amit mondanak nektek, de tetteikben ne kövessétek őket, mert tanítják ugyan, de maguk nem teszik azt. Súlyos, sőt elviselhetetlen terheket kötöznek össze és helyeznek az emberek vállára, de maguk egy ujjal sem hajlandók mozdítani rajta. Amit tesznek, azért teszik, hogy lássák őket az emberek Szélesre szabják imaszíjukat, és köntösükön megnagyobbítják a bojtokat. Vendégségben szeretnek a főhelyekre ülni, a zsinagógában pedig az első székekbe. Elvárják, hogy az emberek köszönjenek nekik a főtereken, és hogy rabbinak, azaz mesternek szólítsák őket. Ti ne hívassátok magatokat mesternek, mert egy a ti Mesteretek, ti pedig mindnyájan testvérek vagytok. De atyának se hívjatok senkit magatok közül, mert egy a ti Atyátok, a mennyei. És tanítónak se hívassátok magatokat, hisz egy a ti tanítótok: Krisztus. Aki a legnagyobb köztetek, az legyen a többi szolgája. Aki önmagát magasztalja, azt megalázzák, és aki önmagát megalázza, azt felmagasztalják.”

## Templomaink miserendje

**Bazilika**hétköznap18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Hirdetések

* A missziós gyűjtésre a bazilikában 141.460 Ft, a Szent Imre templomban 15.730 Ft, a szemináriumi templomban 72.120 Ft és a vízivárosi templomban 81.500 Ft adományt adtak a kedves hívek. Hálásan köszönjük felajánlásaikat, továbbítottuk az egyházmegye felé.
* Szerdán a bazilikai esti szentmisét a rózsafüzér-társulat élő- és elhunyt tagjaiért ajánljuk fel. A szentmisét követően a rózsafüzér-társulat részére titokcsere lesz.
* A Szent Imre Általános Iskola és Óvoda szeretettel hívja és várja az iskolában készülő gyermeket és szüleiket az iskolát bemutató programokra november 11-én (szombaton), 9.30-tól 11 óráig, valamint november 24-én (pénteken) 16 órától. November 28-án (kedden) 8 órától 11 óráig nyílt órákon mutatkoznak be a leendő elsős tanító nénik, Kisberk Andrea és Schreinerné Rodler Katalin.
* November 13-án, hétfőn 17 órakor ünnepi, püspöki szentmise lesz a bazilikában a Magyar Szent Család tiszteletére. Szeretettel hívjuk és várjuk plébániáink családjait.

## A belvárosi plébánia zarándoklata

Szeretettel hívjuk kedves testvéreinket Szent Erzsébet tiszteletére szervezett autóbuszos zarándokutunkra november 18-án, szombaton.

**Programok:**

Szent Erzsébet templom, Budapest, Rózsák tere  
Mátraverebély – Szentkút kegyhely meglátogatá­sa, szentmise a kegytemplomban.

**Indulás:**   
november 18. szombat 7 órakor – Székesfehérvárról, a „murvás” parkolóból (Plázával szemben).

**Érkezés:**   
az esti órákban a „murvás” parkolóhoz.

**Útiköltség:**3.000 Ft/fő – Igény esetén a Belváros Karitász útiköltség hozzájárulást biztosít!

Minden korosztályból szeretettel várjuk a zarándoktársakat! Jelentkezni lehet a Bazilika sekrestyéjében, vagy Nardai Erika Karitász munkatársnál a 0630/ 4020618 telefonszámon.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27