## Örömhír

**A 62. zsoltár válasza:** Hozzád vágyódik szívem, \* én Uram, Istenem.

**Evangélium (Mt 25,1-13)**

Abban az időben Jézus a következő példabeszédet mondta tanítványainak: A mennyek országa olyan, mint az a tíz szűz, akik vették lámpáikat, és kimentek a vőlegény elé. Öten közülük balgák voltak, öten pedig okosak. A balgák fogták a lámpásukat, de olajat nem vittek magukkal; az okosak azonban korsóikban olajat is vittek lámpásaikhoz. Késett a vőlegény, s ők mind elálmosodtak és elaludtak. Az éjszaka közepén egyszerre kiáltás hangzott: „Íme, a vőlegény! Menjetek eléje!” Erre a szüzek mindnyájan fölébredtek, és felszították lámpásaikat. A balgák kérték az okosakat: „Adjatok az olajotokból, mert lámpásaink kialvóban vannak!” Az okosak ezt válaszolták: „Nem lehet, nehogy nekünk is, nektek is kevés legyen. Inkább menjetek el a kereskedőkhöz, és vegyetek magatoknak!” Míg azok vásárolni mentek, megérkezett a vőlegény, és akik készen voltak, bementek vele a menyegzőre; az ajtó pedig bezárult. Később megérkezett a többi szűz is. Így szóltak: „Uram, uram! Nyiss ajtót nekünk!” De ő így válaszolt: „Bizony mondom nektek, nem ismerlek titeket!” Virrasszatok tehát, mert nem ismeritek sem a napot, sem az órát!

## Templomaink miserendje

**Bazilika**hétköznap18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Hirdetések

* November 13-án, hétfőn 17 órakor ünnepi, püspöki szentmise lesz a bazilikában a Magyar Szent Család tiszteletére. Szeretettel hívjuk és várjuk plébániáink családjait.
* November 13-án ünnepli Spányi Antal megyéspüspök atya a 67. születésnapját. Imáinkban emlékezzünk meg róla.
* A november 18-i „Szent Erzsébet zarándoklat”-ra jelentkezőknek hirdetjük, hogy a buszok a Plázával szembeni „murvás” parkolóból indulnak reggel 7 órakor. Kérjük, hogy mindenki időben érkezzen. Kérjük továbbá, hogy enni és innivalót mindenki hozzon magával.
* Templomainkban Árpád-házi Szent Erzsébet ünnepéhez kapcsolódóan minden évben országos gyűjtést tartunk a szegények javára. Ezen a napon Árpád-házi Szent Erzsébetnek, a Katolikus Karitász védőszentjének oltalmába ajánlják a karitatív szolgálat minden önkéntes segítőjét és jó szándékú támogatóját. Az idei gyűjtést jövő vasárnap, november 19-én tartjuk. Köszönjük adományaikat!
* A Szent Imre Általános Iskola és Óvoda szeretettel hívja és várja az iskolába készülő gyermeket és szüleiket az iskolát bemutató programokra november 24-én (pénteken) 16.00-tól 17.30-ig. November 28-án (kedden) 8 órától 11 óráig nyílt órákon mutatkoznak be a leendő elsős tanító nénik, Kisberk Andrea és Schreinerné Rodler Katalin. További információk: www.szentimreovoda.hu
* November 26-án 10.30-kor püspöki szentmisével ünnepeljük a bazilika felszentelésének évfordulóját. A szentmise keretében kerül sor az újonnan végzett világi lelkipásztori kisegítők számára a püspöki megbízólevél átadására. A képzés befejezése után a világi hívők ünnepélyes ígéretet tesznek arra, hogy a plébánosuk irányítása mellett, annak munkatársaként, lelkiismeretesen végzik a rájuk bízott lelkipásztori feladatokat. Idén 13 hívő fejezte be a képzést. Erre az ünnepségre meghívást kapnak a Prohászka Imaszövetség tagjai is, hogy együtt imádkozzanak a lelkipásztori kisegítőkért és a lelkipásztorkodó papságért.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27