## Örömhír

**A 79. zsoltár válasza:** Téríts meg minket, Istenünk, \* ragyogtasd ránk arcodat, és szabadok leszünk!

**Evangélium (Mk 13,33-37)**

Abban az időben Jézus így tanított: Vigyázzatok és virrasszatok! Nem tudjátok, mikor jön el az idő. Az idegenbe induló ember is, amikor otthagyja házát, szolgáira bízza mindenét, és mindegyiknek kijelöli a maga feladatát; a kapuőrnek megparancsolja, hogy virrasszon. Legyetek hát éberek! Mert nem tudjátok, mikor érkezik meg a ház ura: lehet, hogy este, vagy éjfélkor; kakasszóra, vagy reggel. Ne találjon alva benneteket, ha váratlanul megérkezik! Amit nektek mondok, mindenkinek mondom: Virrasszatok!

## Templomaink miserendje

**Bazilika**hétköznap reggel 6 órakor és este 18.00 órakor (Ezen a héten csütörtökön nincs esti szentmise!)  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Templomaink karácsonyi és ünnepi miserendje

**December 24 (Szenteste)**

15.00 – Pásztorjáték a bazilikában

16.00 – Pásztorjáték a vízivárosi templomban

23.45 – „Bőlcsőcske” betlehemes a bazilikában

24.00 – Éjféli szentmise a bazilikában

**December 25-26 (Karácsony)**

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

10.30 – szentmise a bazilikában

17.00 – szentmise a Szent Imre templomban (csak 25-én!)

18.00 – szentmise a bazilikában

**December 31 (Szentcsalád vasárnapja)**

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

10.30 – szentmise a bazilikában

17.00 – szentmise a Szent Imre templomban

18.00 – szentmise a bazilikában (Év végi hálaadás)

**Január 1 (Újév napja)**

07.30 – szentmise a bazilikában

08.00 – szentmise a Szent Imre templomban

09.00 – szentmise a bazilikában

10.30 – szentmise a bazilikában

17.00 – szentmise a Szent Imre templomban

18.00 – szentmise a bazilikában (Év végi hálaadás)

## Hirdetések

* Ma, ádvent első vasárnapján 19 órakor lesz a bazilikában a Magyar Honvédség adventi hangversenye. Az immáron 25 éve megrendezésre kerülő koncert a székesfehérvári adventi programsorozat egyik nyitórendezvénye. A koncert ingyenes. Köszöntőt mond Spányi Antal megyéspüspök atya.
* „Tárjátok ki szíveteket” mottóval idén is elindult a Katolikus Karitász ádventi segélyakciója. Plébániánk is örömmel csatlakozik ehhez a kezdeményezéshez. A felajánlani kívánt tartósélelmiszereket a bazilikában a Szent Erzsébet oltárnál helyezhetik el, a Szent Imre templomban és a Szemináriumi templomban a sekrestyében adhatják le december 17-ig. Ádvent utolsó hetében a karitászcsoport tagjai az így összegyűlt tartósélelmiszert eljuttatják rászoruló testvéreinknek.  
  Idei esztendőben a gyerekeket is csatlakozhatnak az ádventi felajánláshoz. Ha van olyan játékuk, ami még ép, jó állapotban van, de ritkábban, vagy már egyáltalán nem játszanak vele, ajándékozzák oda rászoruló gyermeknek. A felajánlott játékokat is a bazilikai Szent Erzsébet oltárnál lehet elhelyezni. Karácsonykor eljuttatjuk székesfehérvári Szent Imre Iskolaház rászoruló gyermekeihez.
* Ádventben a bazilikában reggel 6 órakor ”Roráte”, hajnali szentmisét imádkozunk.
* Csütörtökön 18 órakor a Szent Imre templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Bazilikában ezen az estén nem lesz szentmise.
* A székesfehérvári püspök az egyházmegye papsága és a rokonság nevében is tudatja, hogy Ullrich Ágoston c. esperes, plébános életének 80., pappá szentelésének 32. évében, 2017. november 15-én elhunyt az Úrban. Paptestvérünk lelki üdvösségéért gyászmisét mutatunk be (a hamvak beszentelésével) 2017. december 8-án (péntek) 12 órakor a Csepel-Belváros plébániatemplomban, majd du. 3 órakor földi maradványait Budapesten, a Fiumei Úti Sírkertben helyezzük örök nyugalomra.
* A vízivárosi Jézus Szíve templomban 24 órás szentségimádás lesz december 8-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be az szentségimádásba.
* Ádvent 3. vasárnapján, december 17-én, 17.00 órakor a Prohászka-emléktemplomban Spányi Antal megyés püspök atya koncelebrált szentmise keretében emlékezik meg Kaszap István halálának 82. évfordulójáról. A szentmise után Kaszap István sírjához vonulunk, és imádkozunk mielőbbi boldoggá avatásáért. Ezen a vasárnapon sem a Szent Imre templomban, sem a bazilikában nem lesz esti szentmise. Kérjük a kedves híveket, hogy valamennyiben püspöki szentmisén vegyünk részt.
* A Püspöki Palota kertjébe idén is várják mindazokat, akik szeretnének csendes, békés, imádságban eltöltött karácsonyi készülődést. A látogatás során igényes kézműves tárgyakat is lehet vásárolni ajándékba vagy jótékonysági céllal. Ádvent szombatjain és vasárnapjain 10-19 óra között, az utolsó héten hétköznapokon is 13-19 óra között várják a látogatókat. Szombatonként 16 órakor adventi gyertyagyújtás van az egyházmegye katolikus oktatási intézményeinek műsorával.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27